Както вече обявихме БОЕЦ осъдихме прокуратурата за отказа им да ни предоставят информация за дейността на Гешев и сключените от него споразумения!

След съдебното решение СГП бяха принудени да ни отговорят и Емилия Русинова, шефката на Софийска градска прокуратура ни изпрати частична справка по зададените въпроси! Получената информация е меко казано скандална! Тя бе огласена в предаването на Люба Кулезич по телевизия Евроком и от нея става ясно, че за периода 2009г. – 2016г. когато е работил, като прокурор в СГП, Гешев има общо внесени 20 (двадесет) обвинителни акта и по тях са осъдени 27 (двадесет и седем) лица! ОТКАЗВАТ да ни предоставят информация за сключените от Гешев споразумения, като очевидно, част от „осъдените” са именно и тези, с които е сключвал споразумения и те са с условни присъди!

КАКЪВ Е ПРОБЛЕМА?

Проблема става виден, след като тези данни се сравнят с представените пред ВСС данни за дейността на Гешев при неговото номиниране и избор! В специален доклад (публикуваме част от него, като той е публично достъпен на сайта на ВСС) се цитират други данни – за периода – 2006г. – 2016г. прокурор Гешев има внесени в съда 230 акта и по тях са били осъдени 233 лица! ДЕСЕТ ПЪТИ са завишени данните! Има малко разминаване в периода, защото на нас от СГП ни отговарят за 2009 – 2016, а там се цитира 2006-2016г, защото от 2006 до 2009г Гешев е бил в районна прокуратура, където няма внесен нито един обвинителен акт!

Това не е просто манипулация, или интерпретация на някакви данни, както при изборите например, защото тогава би трябвало да имаме някаква реална основа, която да интерпретираме. Тук става дума за тотална фалшификация и лъжа! Просто са си измислили тези резултати, за да представят Гешев, като някакъв суперпрокурор, а той всъщност е абсолютен позор! Този скандал няма аналог в съдебната история на България! Имали сме случаи на калинки с фалшиви дипломи, но това е по-лошо! Сега имаме фалшив главен прокурор! Именно фалшивите данни за неговата дейност са най-силният аргумент за номинацията на Гешев, както става ясно от доклада на Атестационната комисия на прокурорската колегия към ВСС!

Мащабите на този скандал тепърва ще бъдат осъзнати от българското общество, институции, власти и медии. А отзвука от него до дни ще се чуе и в Брюксел! БОЕЦ ще заведем ново дело срещу Прокуратурата заради отказа им да ни предоставят и останалата информация касаеща сключваните от Гешев споразумения с ОПГ-та за източване на милиони ДДС, за да разкрием напълно неговият позор! Очакваме и поредните удари срещу нас. За подобни разкрития мафията убива.

Има само един изход след тези разкрития! НЕЗАБАВНО ОТСТРАНЯВАНЕ НА ГЕШЕВ и стартиране на нова процедура за главен прокурор. А Гешев и изготвилите доклада трябва да бъдат разследвани, защото това не е просто скандал, а престъпление! Представяне на документ с невярно съдържание пред държавен орган и тн.!

Буквално преди часове БОЕЦ получихме информация, която бе проверена и потвърдена официално, че лицето Николай Бареков е внесъл сигнал срещу телевизия Евроком и Гешев го е възложил на Специализираната прокуратура. Мафията се опитва да смачка последната свободна телевизия! ТРЯБВА ДА РЕАГИРАМЕ и да защитим свободата на словото и свободните журналисти, защото това е удар срещу всеки един от нас!

КАКВО ПРАВИМ?

На 23.01.2020г. в 10.00ч. БОЕЦ и непримиримите граждани излизаме пред ВСС с две искания – оставка на Борисов и мафиотското правителство на Пеевски и оставка на Гешев, слугата на Пеевски!

ПРОДЪЛЖАВАМЕ! Очаквайте следващите действия и акции на БОЕЦ и когато излезем ни последвайте!

ПОДКРЕПЕТЕ БОЕЦ и битката срещу мафията и корупцията!

Битката срещу мафията трябва да се води на всички фронтове, да бъдат разобличавани и атакувани постоянно! БОЕЦ се превърна в символ на тази битка! Дела, акции, протести, сигнали, това е начина. Всеки ден!

Искате да продължим битката срещу мафията? Искате да сте част от тази битка? Тогава подкрете БОЕЦ, застанете до нас в акциите и протестите срещу управляващата ни мафията и дарете средства за справедливата ни кауза! Всяка помощ е ценна!